Preĝejo Sanktaj Petro kaj Paŭlo (Steinach)

eta|altarejo
Preĝejo Sanktaj Petro kaj Paŭlo (germane: St. Peter und Paul) estas protestantisma kirko en Steinach en la germana federacia lando Turingio. Ĝi konsekriĝis en decembro 1899.

 Historio 
En 1652 ekfunkciis lerneja kaj preĝeja domo. En 1660 la vilaĝoj Obersteinach kaj Untersteinach ricevis propran paroĥestron kaj oni aranĝis ankaŭ tombejon. La unua kirko estiĝis meze de ambaŭ komunumoj post 21 jaroj da konstruo. Ĝia konsekro estis en la 23.8.1705. En 1720 alvenis orgeno; en la 1894-a jaro ĝin oni pro kaduko forigis. La nuna ejo estiĝis en 1898/99 laŭ planoj de la fama berlina arĥitekto Franz Schwechten sur malsama grundo, ĉe deklivo supre de la valarbaro de rojo Steinach. Tri kvaronojn de la kostoj pagis duko Georgo la 2-a, kiu mem influegis la kirkan aspekton. En 1924 venis elektrizo por la lumigo kaj en 1970 por la movo de la sonoriloj. 

Damaĝoj necesis en 1956 partan novigon de la interna farbado fare de la pentristo Carl el Poppenwind (Auengrund). En 1986 la internon novaranĝis restaŭristo Kurt Thümmler el Gera kaj nur tiam estiĝis la duobla patroneco. Komence de la 21-a jarcento denove restaŭradoj re-nepris."Die Kirchensanierung geht voran" (2010)

 Arkitekturo 
La novromanika baziliko havas ardeze masonitan eksteran muron parceligitan per sabloŝtonaj elementoj. Nordeoste staras duonronda apsido kaj kontraŭe kvaretaĝa turo kun pinta spajro. Menciindas ankaŭ la ĉefa portalo kun antaŭalo kaj arkadoj. Apud la ĉefa navo troviĝas (nordueste) flanka navo; sudeoste estas flanka irejo. La ĉefa navo kun ligna plafono kun trusoj havas dekoraciojn de Adolf Quensen el la konstrutempo. La ĥorejon origine farbis Quensen figure kaj orname. La pentradon de tri vitraloj efektivigis Alexander Linnemann. La orgeno sur la sudokcidenta galerio estis konstruita de Wilhelm Sauer. 

Tuj apud la kirko konstruiĝis inter 1899 kaj 1901 novromanika Suda Lernejo, ankaŭ laŭ planoj de Schweĉten. Havas lernejo kaj kirko unusolan kaj belan terasan ĉirkaŭbaraĵo el graŭvako. 

 Literaturo 
 Thomas Schwämmlein: Kulturdenkmale in Thüringen. Landkreis Sonneberg, E. Reinhold Verlag, Altenburg 2005, ISBN 3-937940-09-X, p. 523

 Eksteraj ligiloj 

 hejmpaĝo
Notoj


Steinach
Steinach
Kategorio:Novromanika arĥitekturo
Steinach